cyanic-selkie/wikianc huggingface dataset:
Räjähdysvaara
Taustatietoa
Levyn selvästi suurin hitti oli kappale "Me ollaan nuoriso", jonka kertosäe "Me ollaan nuoriso, me ollaan tulevaisuus..." nousi maankuuluksi. Hiteiksi nousivat myös "Shala-la-la" ja "Romeo ja Julia". Kahdesta albumin kappaleesta ("Me ollaan nuoriso" ja "Shala-la-la") kuvattiin myös musiikkivideo. Levystä tehtiin myöhemmin erikoispainos Räjähdysvaara XXL, joka sisälsi alkuperäisen albumin kappaleiden lisäksi pari uutta kappaletta sekä erikoismateriaalia.
Sika (kiinalainen horoskooppi)
thumb|150px|right Sika on yksi kiinalaisista horoskooppimerkeistä. Kiinassa sika on hedelmällisyyden ja vaurauden vertauskuva. Niinpä sian vuonna syntyneistä uskotaan tulevan onnekkaita ja varakkaita. Kiinalaisessa horoskoopissa sikaa pidetään uskollisena, rehellisenä ja ahkerana, mutta helposti huijattavana.
Makronísi (Kásos)
Makronísi eli Makrá (Μακρά) on pieni Kreikan saari, joka kuuluu Dodekanesian saariryhmään ja sijaitsee Kásoksen saaren pohjoispuolella ja Armáthian koillispuolella. Saaren pinta-ala on 0,296 neliökilometriä ja se on asumaton (vuonna 2011). Hallinnollisesti Makronísi kuuluu Kásoksen kuntaan, Kárpathoksen alueyksikköön ja Etelä-Egean saarten alueeseen.
Yasuhito Endō
Ura
Vuonna 2011 Endōsta tuli ensimmäinen J-Leaguen pelaaja, joka oli nimetty yhdeksän kertaa J-Leaguen tähdistöjoukkueeseen. Vuonna 2009 hänet nimettiin vuoden aasialaiseksi pelaajaksi.
Laatokka
Ilmasto, jäätyminen ja vedenkierto
Päinvastoin kuin Ääninen, joka jäätyy käytännössä joka talvi, on Laatokalla joinakin vuosina jäätön järvenselkä. Viime vuosina (2006–2017) järvenselkä jäi avoimeksi kuutena vuotena. Näinä vuosina on Laatokka ollut jäässä keskimäärin 142 vuorokautta, josta se on ollut kokonaan jäässä keskimäärin 42 vuorokautta. Jäätyminen on kestänyt keskimäärin 65 vuorokautta ja jäänlähtö 35 vuorokautta. Ennätysvuosina Laatokassa on ollut jääpeitettä enimmillään 206 vuorokautta (vuonna 2011) ja vähimmillään 104 vuorokautta (vuonna 2014).
Historiallisia tapahtumia
thumb|250px|Laatokanlinnan varhaisin muoto oli puinen [[paaluvarustus. 1100-luvulla linnoituksen ympärille rakennettiin kiviset muurit kulmatorneineen ja kuusi kirkkoa, joita on jäljellä kaksi. ]] 250px|thumb|[[Pähkinälinnan linnoitus]] thumb|250px|Tukinuittoa Pietari I:n kanavassa Laatokalla [[Pähkinälinnassa. Sergei Mihailovitš Prokudin-Gorskin vuonna 1909 ottama valokuva.]] Viikinkiajalla 700–1100-luvuilla Laatokka näytteli hyvin suurta roolia Ruotsin ja muinais-Venäjän valtakuntien kehityksessä. Siihen aikaan Laatokan ranta oli paljon etelämpänä kuin nykyään. Sveanmaalta Birkasta tulleet varjagit perustivat vuonna 753 Laatokan etelärannalle suojaiselle Olhavanjoen törmälle Venäjän vanhimman kaupungin Laatokanlinnan. Varjagit kutsuivat kaupunkia nimellä Aldeigjuborg eli Aldeigjun linna. .
Modernin ajan tapahtumia
Viime sotiin asti järven pohjoisosa kuului Suomelle. Järvestä on ennen käytetty myös nimeä Nevajärvi. Laatokka on myöhäinen lainasana.
Luonnonhistoriaa
Jääkaudella ja etenkin sen loppuvaiheessa Fennoskandian mannerjäätikkö levittäytyi Suomen yli itään ja kaakkoon päin. Mannerjäätikkö levittäytyi Laatokan yli ja sen ohentuneessa reunassa vaikuttivat monet eriaikaiset jäätikkövirrat ja virtauskielekkeet. Jääkauden kylmimmässä vaiheessa 18 000–20 000 vuotta sitten toimi Suomen itäosista alkanut Karjalan jäätikkövirta, joka toimitti jäätä Baltian maihin ja Valko-Venäjälle asti. Kun jääkauden kylmin vaihe taittui ilmaston lämpenemisen takia, alkoi mannerjäätikön peittämä alue kutistua ja jäätikön reuna lähestyi Laatokkaa kaakosta päin. Noin 14 000 vuotta sitten sijaitsi jäätikön reuna Laatokan kaakkoispuolella ja jäätikön sulamisvedet alkoivat virrata kohti lounasta ja siellä avautunutta Baltian jääjärveä. Allerødin interstadiaalin aikana reuna vetäytyi kohti Kaakkois-Suomea ja paljasti nykyistä Laatokkaa vaiheittain. Maanpainuma, jonka raskas jäätikkö oli aiheuttanut, oli Suomenlahden seudulla painanut maaperää noin 300 metriä nykyista alemmaksi. Maankohoaminen oli jo tässä vaiheessa pienentänyt painaumaa merkittävästi ja jäljelle jääneeseen painaumaan kerääntyi vettä muodostaen lyhytikäisen Laatokan jääjärven. Lopulta jäätikön reuna vetäytyi 14 000–12 000 vuotta sitten asemaan, jossa Baltian jääjärven vesi pääsi tunkeutumaan Laatokan painaumaan asti. Kun nuorempi dryaskausi 11 560–12 700 vuotta sitten pysäytti jäätikön vetäytymisen lähes tuhanneksi vuodeksi, jäi Laatokan alue Baltian jääjärvessä muinaisen Suomenlahden perälle syväksi lahdenpohjukaksi. Silloinen rantaviiva sijaitsi kannaksen maastossa 50–60 metrin korkeudella. Karjalankannaksen korkeat mäet muodostivat lahdensuulle saariston, jossa jatkuvan ja nopean maankohoamisen seurauksena saarien lukumäärä samalla kasvoi kun rantojen saaret maatuivat mantereeseen. Ympäristön kasvillisuudessa olivat pensaat, varvikot ja ruohot valtalajeja ja maisema oli arotundraa. Laatokan alueen pohjalle kerrostui tässä vaiheessa kerroksellista savea.
Pekka Mäki (nyrkkeilyvalmentaja)
Veli-Pekka Mäki (s. 6. helmikuuta 1970 Kirkkonummi) on suomalainen nyrkkeilyvalmentaja, joka valmentaa muun muassa Amin Asikaista, Juho Tolppolaa ja Edis Tatlia sekä on järjestänyt kymmeniä ammattilaisnyrkkeilyiltoja. Hän toimii edellisten nyrkkeilijöiden lisäksi myös muun muassa Ville Piispasen ja venäläisen Dennis Shafikovin managerina P3Boxingissa. Mäki tekee useiden ammattinyrkkeilytallien kanssa yhteistyötä, myös Suomessa. Mäki myös valmentaa amatöörinyrkkeilyseura Kirkkonummen Nyrkkeilykerhossa. Hän kouluttautui vuosituhannen vaihteessa liikunnanohjaajaksi.
Pekka Mäen isä on ammattinyrkkeilijänä tunnettu Olli Mäki.
Donald Knuth
Knuth suoritti alemman korkeakoulututkinnon matematiikasta Case Institute of Technologyssa ja tohtorin arvon California Institute of Technologyssa vuonna 1963. Vuonna 1968 hän sai Stanfordin yliopiston professuurin. Knuth voitti ensimmäisen Grace Murray Hopper -palkinnon 1971. Muita hänen saamiaan tunnustuksia ovat Turing-palkinto, Yhdysvaltain National Medal of Science -palkinto, IEEE John von Neumann -mitali ja Kioto-palkinto. Hän on Ranskan tiedeakatemian ja Royal Societyn jäsen.
Knuth tunnetaan myös nörttihuumoristaan. Knuth maksaa 2,56 dollarin palkkion kirjoistaan löytyvistä virheistä (koska 256 senttiä on yksi heksadesimaalidollari). Hänen ohjelmiensa TeXin ja Metafontin versionumerot lähestyvät rajattomasti lukuja π ja e.
Knuthin ensimmäinen julkaistu artikkeli oli The Potrzebie System of Weights and Measures Mad-lehden kesäkuun 1957 numerossa.
Štš-304 Jaz
Palvelus
Alus upposi osuttuaan miinaan joulukuussa 1942.
Osku Heinonen
Alkuvuodet Pyrinnössä
Heinonen valittiin B-poikien SM-sarjan vuoden pelaajaksi vuonna 2008 ja A-poikien SM-sarjan vuoden pelaajaksi vuonna 2010. Hän pelasi Pyrinnön edustusjoukkueessa pääsarjatasolla kaudella 2009–10 viidessä ja kaudella 2010–11 kuudessa ottelussa. Hän pelasi samanaikaisesti myös seuran A-juniorijoukkueessa, ja kaudella 2010–11 hän esiintyi BC Nokian joukkueessa 17 ottelun verran. Heinonen pelasi myös Suomen nuorisomaajoukkueessa.
Formula 1:n vakoiluskandaali
Formula 1:n vakoiluskandaali, josta käytettiin myös nimitystä Stepneygate oli Formula 1 -kauden aikana nähty tapahtumasarja, jossa McLaren-talli syyllistyi Ferrarilta peräisin olleen salaisen tiedon vastaanottoon ja hyödyntämiseen. McLarenilta tietoja kulkeutui myös Renault-tallille. Tietoja antoi McLarenille Ferrarin työntekijä Nigel Stepney, joka irtisanottiin tapauksen takia. Tapauksen johdosta kansainvälinen autoliitto FIA tuomitsi McLarenin maksamaan ennätykselliset 100 miljoonan dollarin sakot vakoilusta, minkä lisäksi se menetti kaikki kauden 2007 valmistajien MM-sarjan pisteensä. Tallin kuljettajien pisteisiin ei koskettu, eikä Renault-tallia rangaistu tietojen hallussapidosta.
Laura Susiluoto
Laura Rebecka Susiluoto (o.s. Vesanto, 17. elokuuta 1913 Hämeenlinna – 3. helmikuuta 1992 Helsinki) oli suomalainen kirjailija ja kansakoulunopettaja. Hän on kirjoittanut lähinnä lastenkirjoja.
Mini
Ominaispiirteitä
Mini on tarkoitettu kuljettajalle ja korkeintaan kolmelle matkustajalle, toisin kuin useimmat muut henkilöautot, jotka on tarkoitettu kuljettajalle ja korkeintaan neljälle matkustajalle.
Mallisarjat Mk I–Mk VII
Vaikka Minin perusrakenne ja korimalli pysyivät lähes samanlaisena koko valmistushistorian ajan, tehtyjen muutosten mukaisesti malli jaetaan eri alaversioihin. Seuraavassa listassa on tärkeimmät muutokset.
Mk III ja seuraajat: 1969–2000
Vielä 1960-luvun lopulla Mini nautti ostajien suosiosta, mutta malli alkoi jo ikääntyä ja kilpailijoilta oli tullut markkinoille uusia, kilpailevia malleja. Samaan aikaan BLMC:n kehitystyö Minin korvaamiseksi uudella mallilla polki paikallaan.
Mini Suomessa
Suomessa Miniä myi kaksi maahantuojaa. Austin Minin edustus oli Oy Veho Ab:lla ja Morris Minin Oy Voimavaunu Ab:lla. Minin myyntiä vauhditti kovasti sen autourheilumenestys, varsinkin kun tehokkaammat mallit tulivat myös tavallisten autoilijoiden saataville. Minin maahantuonti siirtyi vuonna 1971 kokonaisuudessaan Sisu-kuorma-autoja valmistavalle Oy Suomen Autoteollisuus Ab:lle, kun Veho luopui Austinin edustuksesta ja Voimavaunu lopetti toimintansa. Minin parhaat päivät olivat tällöin kuitenkin jo auttamattomasti takanapäin. Sitä kuitenkin tuotiin maahan aina 1980-luvun taitteeseen saakka. Suomen ajoneuvorekisterissä Mini tilastoitiin omana automerkkinään vuodesta 1977 alkaen. Miniä myytiin Suomessa 1970-luvun aikana eri versioina 5 700 kappaletta, ja vuoden 1979 lopussa Suomessa oli rekisterissä liki 9 000 Miniä. Vuosina 1980 ja 1981 Miniä rekisteröitiin vielä 119 autoa. Viimeisenä myyntivuonna 1981 Minin hinta oli 26 560 markkaa.
Hilkka Toivola
Näyttelyt
Toivolan töitä oli ensi kerran näytteillä 1935. Sakari Saarikiven mukaan "Hilkka Toivolan jokaisen taulun lähtökohtana ja motiivina on sielullinen elämys." Wäinö Aaltosen museossa oli vuodenvaihteessa 2006–2007 laaja näyttely Toivolan ja Karpakan töistä. Näyttelyä varten museo kävi läpi noin 600 teosta. Näyttelyn yhteydessä julkaistiin myös taiteilijapariskunnan elämäntyötä käsittelevä kirja suomeksi ja ruotsiksi.
Mats Jingblad
Ura valmentajana
BK Astriossa valmennusuraansa aloitellut Jingblad siirtyi kaudeksi 1992 Halmstads BK:n käskyttäjäksi. Jingbladin johdolla HBK voitti Ruotsin Cupin 1995 ensimmäistä kertaa seuran historiassa.
Heinäkuussa 2018 Jingblad palasi valmennustehtäviin, kun hänestä tuli lähes kahdenkymmenen vuoden tauon jälkeen BK Astrion päävalmentaja.
Kuvanveisto
Kuvanveistäjän materiaalit ja työvälineet
thumb|Kuvanveistoa kivestä Taideteollisuuskoulun opiskelutilanne 1930-luvulla. Kuvassa on myös [[pistesiirtolaite.]] Perinteisen kuvanveiston harjoittaja käytti materiaalinaan muun muassa erilaisia kivilaatuja, marmoria ja graniittia. Puu, metalli, kipsi ja savi ovat olleet yleisiä. Nykyaikana kuvanveistäjä käyttää monenlaisia materiaaleja. Käytetään esimerkiksi kangasta, paperia ja erilaisia muoveja. Teoksen muotoilussa on perinteisesti käytetty vasaraa ja talttaa, sekä savea on muotoiltu käsin, veitsin ja puikoin. Aineksia voidaan hitsata, liimata ja koota yhteen monilla tavoilla. Metallia ja kipsiä valetaan, puuta kaiverretaan, sahataan tai naulataan yhteen. Nykytaiteessa kaikki tuntuu olevan mahdollista ja materiaalina voivat olla irrallisten esineiden yhdessä muodostama kokonaisuus.
Kovanaama
Kovanaama on suomalainen mustavalkoinen elokuva vuodelta 1954. Sen on ohjannut ja käsikirjoittanut Aarne Tarkas. Uljas Kandolin sai miessivuosasta Jussi-palkinnon.
Tuotanto
Elokuvan ensi-ilta oli 29. tammikuuta 1954 Helsingissä Rexissä ja Tuulensuussa.
Modernisaatio
Modernisaatio, joskus myös nykyaikaistuminen, on yhteiskunnan muuttumista nykyisen länsimaisen yhteiskunnan kaltaiseksi. Tähän muutokseen kuuluu muun muassa teollistuminen, kaupungistuminen ja työnjaon eriytyminen. Modernisaatioon liittyy myös tieteen ja tekniikan arvostuksen kasvu, kansalaisten koulutustason kohoaminen, laajentunut osallistuminen politiikkaan, pidentynyt elinikä sekä alentunut syntyvyys.
Törmänen
Törmäsessä valtatieltä 4 haarautuu tie Ivalon lentoasemalle. Törmäsessä sijaitsee myös nyt jo lakkautettu Törmäsen ala-aste.
Lähteet
68.60694°N, 27.4875°W
Futsal-Liigan kausi 2014–2015
Pudotuspelit
Puolivälierävaiheessa otteluparit muodostettiin valintaperusteella. Runkosarjan voittaja sai valita vastustajansa joukkueista, jotka sijoittuivat sijoille 5 – 8; sen jälkeen runkosarjan sijalle 2 sijoittunut sai valita jäljellä olevista sijoille 5 – 8 sijoittuneista ja lopuksi sijalle 3 sijoittunut valitsi jäljellä olevista sijoille 5 – 8 sijoittuneista. Välierien otteluparit ja kotietu sekä finaalien kotietu ratkaistiin joukkueiden runkosarjasijoituksen perusteella.
Futsal-gaala 2015
Miika Hosio
Bo Althoff
Bosse Althof kilpaili vielä kaudella 1967, ja hän oli voittamassa Suomi-Ruotsi -maaottelun 200 ja 400 metriä. Näin Althoffin ura jäi varsin lyhyeksi eli hän lopetti urheilu-uransa 23-vuotiaana keskittyen lääkärin ammattiinsa.
Yıldıray Baştürk
Ura
Turkin maajoukkueessa Baştürk pelasi 49 ottelua ja teki niissä kaksi maalia. Hän edusti maataan MM-kisoissa 2002, joissa Turkki voitti pronssia. Maajoukkuedebyyttinsä hän teki jo vuonna 1998 Albaniaa vastaan pelatussa ottelussa.
Rokkilaulaja
Rokkilaulaja on suomalaisen laulaja Mikko Alatalon kolmas albumi. Sen julkaisi Love Records vuonna 1977.
Koumbi Saleh
Koumbi Saleh oli jaettu kahteen osaa, kuninkaalliseen asuinalueeseen ja muslimikaupunkiin. Muslimikaupunki oli hyvin tiheään asuttu, ja se peitti 2,5 neliökilometrin alueen. Soninkien asuttama kuninkaallinen kaupunki sijaitsi noin kymmenen kilometrin päästä muslimikaupungista. Kaupungin pohjakaava oli melko säännöllinen, ja sen rakennukset olivat monikerroksisia. Alueelta on löydetty myös 46 metriä pitkä ja 23 metriä leveä moskeija, joka mihrabin perusteella on rakennettu kolme kertaa uudestaan 900–1400-lukujen aikana.
Adriana Barraza
Yksityiselämä
Barraza syntyi vuonna 1956 Tolucassa, Méxicon osavaltiossa Meksikossa. Kun hän oli kolmevuotias, hänen äitinsä kuoli sydänlihastulehdukseen. Hän itse on saanut elämänsä aikana kaksi sydänkohtausta.
Brandon (Manitoba)
Maantiede ja ilmasto
Kaupungin heinäkuun keskimääräinen päivän korkein lämpötila on 26,5 °C ja matalin tammikuussa –23,9 °C. Vuotuinen sädemäärä on 472,7 mm.
Mastungin piirikunta
Maatalous
Talvella kylvettävistä ja keväällä korjattavista kasveista alueella viljellään eniten vehnää, ohraa, juustokuminaa, vihanneksia, rehua ja auringonkukkia. Loppukesän sadekauden aikana kylvetään ja korjataan mungopapuja, hedelmiä (manteleita, omenoita, aprikooseja, viinirypäleitä, persikoita, luumuja, päärynöitä, granaattiomenoita, kirsikoita ja pistaaseita), sipulia, perunaa, muita vihanneksia, meloneita, chilejä, rehua, korianteria ja valkosipulia.
Historia
Vuonna 1981 Mastungin piirikunnan alueella asui 132 044 ihmistä. Vuoteen 1998 mennessä väkiluku oli noussut 164 645 ihmiseen. Väestötiheys oli 27.9 asukasta /km². 28 % väestöstä oli lukutaitoisia. 84 % naisista ja 62 % miehistä oli lukutaidottomia. 20 447:stä kotitaloudesta 73 %:lla oli sähköt, 24 %:lla vesiputkisto ja 13 %:lla kaasua ruoanlaittoa varten.
Herra X (sarjakuvahahmo)
Historia
Jokaisen murhan jälkeen, X viilsi vartaloonsa jäljen. Tavattuaan Wolverinen, hänen vartalonsa oli useiden satojen arpien täyttämä. X voitti myös Wolverinen heidän ensimmäisessä taistelussaan, mutta säästi Wolverinen hengen, koska oli kiinnostunut tämän kyvyistä ja urheudesta. X tarjosi sitten Wolverinelle mahdollisuutta liittyä häneen T:n, A:n ja Blokin lisäksi. Wolverine kuitenkin kieltäytyi ja kuultuaan X:n rikoksista, hän raivostui ja kaksikko taisteli jälleen. Vaikka X viilsi häntä miekoilla ja veitsillä, iski keihäällä, ampui konekiväärillä ja sytytti palamaan liekinheittimellä, Wolverine jatkoi taisteluaan. Lopulta Wolverinen regeneraatio oli liikaa X:lle ja hänen henkivartijansa, Blok, pelasti hänet.
Ezkimo
Ezkimo
Levy-yhtiö BMG kiinnostui Ezkimosta yhtiön edustajan nähtyä hänet esiintymässä Tavastia-klubin lavalla yhdessä jyväskyläläisen tuottaja-dj Jonny Bron eli Joniveljen kanssa. Yhtiö teki hänen kanssaan levytyssopimuksen ja julkaisi vuonna 2000 hänen ensimmäisen kaupallisen singlensä "Salainen agentti 998". Siitä julkaistiin CD:n ohella myös sadan kappaleen vinyylipainos.
Sotatalous Suomessa talvisodan aikana
1920-luku
Vuosina 1923–1926 toiminut ns. puolustusrevisioni esitti silloisen käsityksen mukaisesti puolustusvalmiuden järjestelmällistä kehittämisohjelmaa. Kehittämisohjelman mukaan puolustusvoimien olisi tullut käsittää noin 300 000 miestä jakautuen muun muassa 13–14 divisioonaan, ilmapuolustusjoukkoihin, merivoimiin sekä kotiarmeijaan. Kehittämisohjelma sisälsi myös ehdotuksen vuodet 1927–1936 kestävästä perushankintaohjelmasta, jonka tavoite olisi ollut puolustusvoimien täydellisessä varustamisessa mahdollisesti tulossa olevan sodan varalle. Suunnitelman mukaisen varustautumisohjelman kustannukset olisivat olleet noin 2 640 miljoonaa silloista markkaa. Puolustusrevisionin tärkeimmäksi saavutukseksi voidaan kuitenkin laskea puolustusneuvoston perustaminen keväällä 1924 tasavallan presidentin armeijaa koskevien päätösten suunnittelua ja käsittelyä varten.
Kotimainen sotatarviketuotanto
Suomalaisen teollisuuden mobilisointi suoritettiin käytännössä vasta sodan jo sytyttyä 30. marraskuuta 1939. Sotaa ennen sotatarvikkeiden valmistukseen varatuista noin 500 tuotantolaitoksesta vain 126 oli ehtinyt saanut koetilauksia tai jo valmistaa sotamateriaalia puolustusvoimien tarpeisiin.
Tulostin
Lasertulostin
Rummun pinnassa oleva sähkövaraus vetää puoleensa erimerkkisesti varautuneita värijauhehiukkasia niihin kohtiin, joihin lasersäde ei ole osunut.
Lasertulostimissa käytetään laservärikasetteja. Pääsääntöisesti kasetteja on lasertulostimissa yksi tai neljä kappaletta, riippuen siitä onko kyseessä mustavalko- vai väritulostin. Laserkasettien jauheen loppuessa, uuden kasetin ostamisen sijaan laserkasetti voidaan täyttää jopa 2-6 kertaa. Laserkasettien täyttö on ekologista, sillä näin vähennetään huomattavasti isoista kaseteista aiheutuvaa muovijätettä. Täyttö on yleensä selkeästi edullisempaa kuin uuden laserkasetin ostaminen.
Mustesuihkutulostin
Mustasuihkutekniikka on edullinen tapa toteuttaa miltei valokuvatasoista tarkkuustulostusta, minkä vuoksi se on erittäin yleinen tulostusmenetelmä mikrotietokoneiden tulostamisessa.
Sotatalous Suomessa talvisodan aikana
Elintarviketilanne
Elintarvikkeiden osalta lähtötilanne oli kuitenkin hyvä vuoden 1939 sadon täytettyä odotukset ja sadonkorjuun onnistuttua ennen YH:n julistamista. Tämän vuoksi tavanomaisia peruselintarvikkeita oli saatavilla lähes normaalisti, mutta ajoittaisia toimitusvaikeuksia ilmeni esimerkiksi rataverkkoon kohdistuneiden pommitusten haitatessa elintarvikkeiden kuljetuksia. Säännöstelyn piiriin kuului lähinnä jo mainittujen kahvin ja sokerin lisäksi muun muassa tee.
Liikenne ja polttoaineet
Polttoainetilanteen helpottamiseksi kiirehdittiin myös puukaasutinautojen kehittelyä, mutta sodan loppuun mennessä kotialueella oli käytössä vain noin 200 puukaasuttimella varustettua autoa, joten talvisodan aikana kyseisellä käyttövoimalla varustetuilla autoilla ei ollut käytännön merkitystä polttoaineiden riittävyyden turvaamisessa.
Sotapakolaisten sijoittaminen
Siirtoväen elatuksesta vastuun kantoi kansanhuolto-organisaatio, joka oli perustettu syksyllä 1939. Organisaatio oli kuitenkin vielä kehitteillä ja resursseiltaan täysin riittämätön, joten erilaisia vaikeuksia ilmeni lähes koko ajan. Tilannetta helpottamaan perustettiin 17. tammikuuta 1940 Siirtoväen Huollon Keskus, jonka johtoon tuli entinen sisäministeri Urho Kekkonen. Uuden organisaation perustaminen vei kuitenkin aikaa ja Siirtoväen Huollon Keskus sai toimintansa käyntiin vasta maaliskuun alkupuolella. Moskovan välirauhan solmimisen jälkeen organisaation tehtävät laajenivat entisestään kun evakuoituja siirtyi rauhansopimuksessa luovutettavaksi määrätyltä alueelta lisää. Tilannetta helpotti toisaalta se, että kaupungeista pommituksia pakoon lähteneet pääsivät melko nopeasti palaamaan koteihinsa (joskin osalla koti olikin sodan jäljiltä raunioina).
Kuka teki minusta tän naisen
Albumi meni julkaisuviikollaan Suomen virallisen listan ensimmäiselle sijalle. Albumi on myynyt Jipun debyyttialbumin tavoin kultaa, eli yli 15 000 kappaletta.
Hautaus
Hautaus Suomessa
Vainajan palattua obduktiosta kotikunnan ruumishuoneelle omaiset usein haluavat nähdä vainajan ja todeta arkussa olevan vainajan henkilöllisyyden oikeaksi, jolloin arkun kansi avataan ja omaiset voivat jättää viimeisen jäähyväisensä hänelle. Samassa yhteydessä voidaan veisata tilanteeseen sopiva virsi.
Hautaustavat islaminuskossa
Muslimien hautausperinteessä vainaja pestään ja haudataan omalle, muslimeille tarkoitetulle hautausmaalle mahdollisimman nopeasti kuoleman jälkeen. Pesun jälkeen vainaja puetaan käärinliinoihin. Hautaaminen tehdään mieluiten jo samana tai seuraavana päivänä. On suositeltavaa haudata vainaja ilman arkkua. Arkkua voidaan silti käyttää kantovälineenä. Ennen hautaan laskua luetaan janaza-rukous, joka tehdään seisten kumartamatta Mekkaan. Vainaja haudataan itä-länsisuuntaisesti, kasvot Mekkaan päin.
Teijo Lindström
Teijo Lindström (s. 1978 Järvenpää) on suomalainen laulaja, joka kruunattiin tangokuninkaaksi Seinäjoen Tangomarkkinoilla 2017. Lindströmin tangoja sisältävä esikoisalbumi Tangokuningas 2017 – Teijo Lindström julkaistiin vuonna 2017. Hänen toinen albuminsa Oon rakkautta saanut ilmestyi elokuussa 2018. Royal Sound -yhtyeen kanssa esiintyvä Lindström laulanut konserteissaan esimerkiksi Henry Theelin kappaleita.
Lindström johtaa myös järvenpääläistä showkuoro Buffoa.
Tampereen teknillinen yliopisto
Merkittävää tutkimustyötä ja keksintöjä
TTY oli kehittämässä mm. maailman ensimmäistä
Sophie Auster
right|thumb|220px|Auster esiintymässä vuonna 2007. Sophie Auster (s. 6. heinäkuuta 1987 Brooklyn, New York) on yhdysvaltalainen näyttelijä ja laulaja. Hänen vanhempansa ovat kirjailijat Siri Hustvedt ja Paul Auster.
Kasturba Gandhi
Kasturban terveys heikkeni jo Etelä-Afrikassa asuessaan, ja hän sairasteli myöhemmin. Hän kuoli vuonna 1944.
Elli Suokas
Elli Suokas (oik. Suokas-Steinback, 1895 Viipuri – 1931 ) oli amerikansuomalainen laulaja. Hän oli vuoteen 1923 asti ainoa levyttänyt amerikansuomalainen naislaulaja. Suokkaan ura alkoi Suomessa Suomalaisessa Oopperassa ja hän piti myös konsertteja eri puolilla Suomea. Vuonna 1915 konserttimatkalla Yhdysvaltoihin hän jäi maahan ja avioitui amerikannorjalaisen Steinbackin kanssa.
Levytykset
Ajankohta ilmaisee levytysession ajankohdan. Kaikki äänitykset tehtiin New Yorkissa.
Emmaus-liike
Toiminta Suomessa
Yhdistyksillä on kirpputoritoimintaa, jolla rahoitetaan työtä omilla paikkakunnilla ja ulkomailla. Vaatteiden ja muun tavaran kierrätyksessä liike on ollut edelläkävijöitä Suomessa.
Traïanós Déllas
Déllas kuului aiemmin Kreikan maajoukkueen luottopelaajiin. Hän oli tärkeässä roolissa, kun Kreikka voitti mestaruuden vuoden 2004 EM-kisoissa.
Stella ja Sami
Stella ja Sami on vuosina 2010–2013 ensiesitetty piirrossarja. Kanadalaisen Marie-Louise Gayn lastenkirjoihin perustuvassa piirrosanimaatiosarjassa Stella opastaa pikkuveli Samia. Isosisko löytää oikeat vastaukset Samin loppumattomiin kysymyksiin.
Sotatalous Suomessa välirauhan aikana
Samanaikaisesti vakiinnutettiin myös talvisodan aikana luotu sotataloudellinen johto-organisaatio, jossa puolustusvoimien hankinnoista vastaavan kenraalimajuri Leonard Grandellin asema vakiintui puolustusministeriössä työskentelevän Sotatalouspäällikön tehtävässä. Sotatalouden johto-organisaatio sai välirauhan aikana muutenkin muodon, jota ei sittemmin enää ollut tarkoituksenmukaista muuttaa kuin pieniltä osin.
Ulkomaankaupan kehitys välirauhan aikana
Saksan hyökättyä länteen 10. toukokuuta 1940 ja Ranskan puolustuksen alkaessa romahtaa nopeasti jouduttiin Suomessa arvioimaan tilannetta aivan uudelta pohjalta. Saksan asevoimien voittokulku vaikutti suorastaan murskaavalta ja Ranska olikin jo kesäkuussa valmis antautumaan Saksalle. Kesäkuun alussa länsiliittoutuneiden joukot vetäytyivät Norjasta ja Saksa miehitti maan kokonaan nopeasti tämän jälkeen. Suomen yhteydet länteen olivat tämän jälkeen enää Petsamon sataman varassa, jota kautta merkittävää ulkomaankauppaa ei ollut mahdollista käydä, vaikka siihen panostettiinkin paljon resursseja ja kuljetuskapasiteettia.
Suomen siirtyminen Saksan etupiiriin tarkoitti suomalaisten kannalta sitä, että mm. Saksasta saadut elintarvike-erät poistivat pahimmat ongelmat kansanhuollon suhteen. Samalla Suomi joutui kuitenkin tilanteeseen, jossa Saksalla oli jatkossa mahdollisuudet painostaa Suomea poliittisesti. Tätä mahdollisuutta Saksa sittemmin käyttikin jatkosodan aikana. Suomen ulkomaankauppa Saksan kanssa jatkui kuitenkin keskeytymättä koko välirauhan ajan. Lähes samanaikaisesti Saksan kanssa tehdyn kauppasopimuksen kanssa Suomi solmi 28. kesäkuuta 1940 vastaavan kauppasopimuksen myös Neuvostoliiton kanssa. Tämän sopimuksen merkitys jäi kuitenkin huomattavasti vähäisemmäksi. Suomi ei pystynyt hankkimaan terästä sopimukseen kuuluvien laivojen toimittamista varten, eikä Neuvostoliitto toimittanut Suomeen sovittuja määriä öljytuotteita tai viljaa.
Ulkomailta välirauhan aikana hankittu sotamateriaali
thumb|200px|Saksasta saatiin välirauhan aikana ostaa mm. 48 kpl moderneja 150 mm:n haupitseja. Talvisodan päätyttyä Suomessa oleva sotamateriaali luetteloitiin ja arvioitiin niiden määrien ja käyttökelpoisuuden selvittämiseksi. Merkittävimmät puutteet käytettävissä olevassa sotamateriaalissa havaittiin mm. erilaisten tykkien (kenttä-, ilmatorjunta- ja panssarintorjunta) puutteena. Ulko- ja kotimaisia hankintoja sekä sotasaalismateriaalin kunnostamista pyrittiin tehostamaan. Kevään ja kesän 1940 aikana Suomeen saapui erilaista, jo aiemmin tilattua, sotamateriaalia.
Kuljetukset ja polttoainetilanne
Talvisodan päätyttyä maantieliikenteelle välttämättömien, nestemäisten polttoaineiden varastot olivat kuihtuneet huolestuttavan vähäisiksi ja maailmansodan laajeneminen edelleen vaikeutti polttoaineiden hankintaa ulkomailta. Polttoainetilanteen edelleen kiristyessä jouduttiin säännöstelyä tiukentamaan lisää 20. kesäkuuta 1940. Tiukan säännöstelyn ja kotimaisten korvikepolttoaineiden tuotannon lisääntyessä pystyttiin kuitenkin mm. kansanhuollon kannalta välttämättömistä kuljetuksista suoriutumaan.
Välirauhan aikana säädetystä polttoaineiden varastoimisvelvollisuutta koskevasta laista huolimatta jatkosodan alussa nestemäisiä polttoaineita oli varastoissa siinä määrin vähän, että yhdessä Saksan lupaamilla toimituksilla polttoaineet eivät olisi riittäneet edes puolustusvoimien tarpeisiin kuin 4–5 kuukaudeksi. Varastoimisvelvoitettaan eivät polttoaineiden maahantuojat olleet voineet toteuttaa tuonnin vähäisyyden vuoksi. Polttoaineita oli varastoissa jatkosodan syttymisen aikoihin seuraavia määriä. Lisäksi tietoja tavoitteena olleista määristä (= varastoimisvelvollisuus) ja puolustusvoimien varastojen osuudesta kokonaismäärästä: Puuhiilen ja pilkkeiden arvioitiin riittävän, koska uusia tuotantolaitoksia oli jo suunniteltu ja perusteilla. Bensiiniä oli esitettyjen lukujen lisäksi varastoituna ilmavoimien tarpeisiin noin 7 miljoonaa litraa.
Siirtoväen huoltoavustusten rahoittaminen
Perinteisen nämyksen mukaan juuri rahan lainaaminen keskuspankilta eli Suomen Pankilta oli syyllinen nopeasti kiihtyneseen hintojen nousu eli inflaatioon. Jo välirauhan aikana työtätekevän kansanosan palkkoja oli nostettava ja kyseessä oli kierre, jossa hintojen nousua seurasi palkkojen nousu, joka taas nosti hintoja entisestään. Sodan rahoittamiseen ei toisaalta ollut juuri muita mahdollisuuksia, joten kyse oli välttämättömyyden pakosta.
Maksim Stjopin
Maajoukkue
Stjopin on Suomen nuorten maajoukkueiden vakionimiä. Hän on saanut tililleen otteluita Suomen U16-, U17-, U19-, U20- ja U21- maajoukkueissa.
David Tua
David Tua (oikealta nimeltään Mafaufau Tavita Lio Mafaufau Sanerivi Talimatasi, s. 21. marraskuuta 1972 Apia, Länsi-Samoa) on samoalainen raskaan sarjan ammattilaisnyrkkeilijä.
Cluny
thumb|Maisemaa Clunysta Cluny on 4 552 asukkaan (2006) kaupunki Grosnejoen laaksossa Ranskassa. Kaupunki rakentui alun perin Clunyn benediktiiniläisluostarin ympärille.
Kaliningradin alue
Hallinto
Kaliningradin alue on yksi Venäjän federaation alueista (subjekti) ja sen pääkaupunki on Kaliningrad. Aluehallinnon johdossa on kuvernööri ja alueduuma. Paikallishallintoa varten alue on jaettu 22 osaan: Kaliningradin kaupunkiin, kuuteen kaupunkipiirikuntaan ja 15 kunnallispiiriin. Kaupunki- ja kunnallispiirien keskusten sijainti on esitetty oheisessa kartassa. Lisäksi karttaan on merkitty tärkeimmät Kaliningradin alueen ja Euroopan yhteisön (Schengen-alueen) väliset henkilö- ja tavaraliikenteen kansainväliset rajanylityspaikat.
Talous
Alueen tärkeimmät teollisuudenalat ovat koneenrakennus, sähkötekniikka, selluloosa-, paperi-, elintarvike-, kaasu- ja kevytteollisuus. Lisäksi on meripihkan tuotantoa ja jalostusta. Maatalous tuottaa perunoita ja vihanneksia sekä karjataloustuotteita. Lisäksi harjoitetaan turkistarhausta ja kalastusta.
Berzelii park
Puisto sai nimensä ruotsalaisen kemistin Jöns Jacob Berzeliuksen mukaan, hänelle myös pystytettiin sinne suurikokoinen patsas. Carl G. Qvarnströmin veistämä patsas paljastettiin heinäkuussa 1858. Nybroplanin luona on karhuja esittäviä Carl Millesin veistämiä patsaita. Osa puistoa oli aiemmin Nybrovikeniä, joka täytettiin Kaarle XIV Juhanan aloitteesta vuosina 1838–1848. Puisto vihittiin kello kolme yöllä. Tarkoitus oli estää yleisömassojen tungeksiminen juuri perustettuun puistoon, jolloin istutukset olisivat tallaantuneet.
Tennis kesäolympialaisissa 2020 – miesten kaksinpeli
Sijoitetut pelaajat
(välierät, neljäs sija) (puolivälierät) (3. kierros) (mestari, kultamitalisti) (1. kierros) (välierät, pronssimitalisti) (2. kierros) (3. kierros) (1. kierros) (1. kierros) (2. kierros) (loppuottelu, hopeamitalisti) (2. kierros) (puolivälierät) (3. kierros) (3. kierros)
Mika Kaurismäki
Mika Juhani Kaurismäki (s. 21. syyskuuta 1955 Orimattila) on suomalainen elokuvaohjaaja.
Kulttuurien kamppailu ja uusi maailmanjärjestys
Kirjan pääväitteen mukaan globaalien konfliktien tärkeimpiä syitä eivät ole ideologiset erot, kuten sosialismin ja kapitalismin vastakkaisuus, vaan kulttuuriin ja uskontoon perustuvat erot. Huntington jakaa maailman kahdeksaan kulttuuripiiriin (alkuteoksessa civilization, suomeksi kirjaimellisesti ’sivilisaatio’), jotka kylmän sodan aikaisen vastakkainasettelun poistuttua ovat saaneet entistä suuremman merkityksen ihmisten samastumiskohteena. Huntington väittää, että näiden kulttuuripiirien törmäykset, joita tapahtuu etenkin niiden rajavyöhykkeillä, aiheuttavat tulevaisuudessa suurimmat selkkaukset.
Tausta
pienoiskuva|vasen|[[Samuel P. Huntington vuonna 2004.]]
Kehuja
Tuoreeltaan teos sai runsaasti sekä kiittäviä että kielteisiä arvioita. Henry Kissingerin mielestä kyse oli kylmän sodan päättymisen jälkeen merkittävimpiin kuuluvista kirjoista. Zbigniew Brzezinskin mukaan se oli ”henkinen mestariteos: rohkea, mielikuvituksellinen ja provosoiva. Tärkeä työ, joka mullistaa ymmärryksemme kansainvälisistä asioista.” Kirjan poliittinen painoarvo kasvoi syyskuun 11. päivän terrori-iskujen jälkeen, sillä Huntingtonin teesien katsottiin selittävän länsimaihin kohdistuvan islamilaisen terrorismin. Myös Irakin sotaa selitettiin sivilisaatioiden väkivaltaisena kohtaamisena.
Vaikka kirja herätti laajaa huomiota, oli sen vastaanotto akateemisissa piireissä alusta lähtien innoton. Poikkeuksiakin löytyy silti. Suomessa Jyrki Iivonen esitti jo hieman ennen Huntingtonia kulttuurien kamppailun synnyttäneen Eurooppaan ”uuden, pysyvältä vaikuttavan ristiriitaulottuvuuden”.
Elisabet Fjodorovna
Elämäkerta
Suruajan jälkeen Elisabet Fjodorovna muutti elämänsä, myi omaisuutensa ja omistautui köyhien ja kärsivien auttamiselle. Hän perusti Moskovaan Martan ja Marian naisluostarin, jonka yhteydessä oli myös sairaala ja orpokoti, ja toimi itse sen abbedissana.
Dáfni
Dáfni (, ”Laakeripuu”) tai Dafní (Δαφνί) voi viitata seuraaviin:
Kesäolympialaiset 1960
Vuoden 1960 kesäolympialaiset järjestettiin Roomassa, Italiassa. Kisojen avajaiset olivat 25. elokuuta ja päättäjäiset 11. syyskuuta 1960.
Vesa Julin
Akateeminen ura
Vesa Julin opiskeli matematiikkaa Jyväskylän yliopiston matematiikan ja tilastotieteen laitoksella ja valmistui maisteriksi matematiikan alalta vuonna 2006. Hänen pro gradu-tutkielmansa käsittelee variaatiolaskentaa. Maisterin tutkinnon jälkeen hän aloitti jatko-opinnot. Neljännen opintovuoden alussa eli syksyllä 2009 Julin oli tutkijavaihdossa Yhdysvalloissa Berkeleyn yliopistossa, jossa hän täydensi opintojaan professori Lawrence Craig Evansin johdolla. Siellä hän huomasi eron amerikkalaisen ja suomalaisen tieteellisen kulttuurin välillä: Yhdysvalloissa matematiikan jatko-opiskelijat hankkivat laajan matemaattisen yleissivistyksen, mutta Suomessa matemaatikot erikoistuvat tietylle matematiikan osa-alueelle.
Valmistumisen jälkeen Julin oli Jyväskylän yliopistossa aluksi tutkijatohtorina. Sittemmin hän on ollut vuodesta 2016 yliopistonlehtori. Hän on sen ohella toiminut Suomen akatemian akatemiatutkijana vuosina 2017–2022. Vuonna 2020 Jyväskylän yliopiston matemaattis-luonnontieteellinen tiedekunta kutsui hänet myös viiden vuoden mittaiseen määräaikaiseen (2020–2025) matematiikan apulaisprofessuuriin. Hän aloitti tehtävässä syyskuussa 2020.
Tutkimus
Matemaatikkona Vesa Julin tunnetaan matemaattiseen analyysin tutkijana, jonka erikoisalana on ollut variaatiolaskenta. Hän suuntautui variaatiolaskentaan jo maisteriopintojen loppuvaiheessa. Sen jälkeen hän on tutkinut myös epälineaarisia differentiaaliyhtälöitä. Apulaisprofessori Julinin keskeisin tutkimus Jyväskylän yliopistossa sijoittuukin juuri epälineaaristen differentaaliyhtälöiden tutkimusalalle. Tutkimusalueen toimintaa johtavat professorit Tero Kilpeläinen ja Petri Juutinen. Vesa Julinin oma tutkimusteema on muodon optimointi, joka lukeutuu variaatiolaskennan alaan.
Lentäjän poika (romaani)
Kirjassa on pelkoa, jännitystä ja mustaa huumoria. Se kertoo insinööristä, jonka gangsterit toimittavat auton takakontissa jään alle.
Iloko
Kieltä kirjoitetaan latinalaisin aakkosin.
Kolmipäinen pohjelihas
Lihaksen harjoittaminen
Kuntosalilla kaksoiskantalihasta harjoittavat parhaiten polvi suorassa tehdyt pohjeliikkeet, kuten pohjenousu seisten. Sitä enemmän saadaan harjoitusta leveälle kantalihakselle saadaan, kun pohkeita harjoitetaan polvi koukussa, kuten istuen tehdyssä pohjenousussa.
Dejan Savićević
Maajoukkuetasolla Savićević edusti sekä Jugoslavian sosialistista liittotasavaltaa että pelkästään Serbian ja Montenegron muodostamaa Jugoslavian liittotasavaltaa. Edellisen paidassa hän pelasi vuoden 1990 MM-kisoissa ja jälkimmäisen paidassa puolestaan vuoden 1998 MM-kisoissa. Yhteensä Savićević pelasi 55 maaottelua ja teki niissä 29 maalia.
Maria Schell
Korkean iän ja sairauden rasittama Maria Schell vietti erakkoelämää Kärntenissä Itävallan Alpeilla, kunnes kuoli keuhkokuumeeseen vuonna 2005. Hänen kuolemansa jälkeen Maximilian Schell julkaisi lausunnon, jonka yhdessä osassa sanottiin: ”Elämänsä loppua kohden hän kärsi hiljaa eikä kukaan kuullut hänen valitustaan. Ihailen häntä siitä syystä. Hänen kuolemansa saattoi olla hänelle pelastus. Mutta ei minulle. Hän on korvaamaton.”
Hans Rott
Rott kärsi elämänsä loppuvaiheissa vaikeista mielenterveysongelmista ja joutui vuonna 1881 psykiatriseen hoitolaitokseen. Lyhyestä toipumisesta huolimatta hän vajosi yhä syvemmälle masennukseen ja vuonna 1883 annetun diagnoosin mukaan harhoihin. Hän kuoli tuberkuloosiin 25-vuotiaana.
Koisjärvi (järvi)
Maantiede
Koisjärvi on rantaviivaltaan epämääräinen. Sitä ympäröi suoalue ja peltomaa, eteläpuolella sijaitsee Lehmänhaka, joka kohoaa 75 metriä merenpinnan yläpuolelle. Saaria ei ole. Koisjärveen virtaa Koisjärvenoja pohjoisesta, Koisjärvestä virtaa laskuoja etelään Musterpyynjärveen, jonne etäisyys on noin kilometrin.
Niemen kartano (Kalvola)
Lähteet
61.10194°N, 24.06639°W
Luettelo Pertunmaan julkisista taideteoksista ja muistomerkeistä
Luettelo Pertunmaan julkisista taideteoksista ja muistomerkeistä sisältää Pertunmaan kunnassa olevat pysyvät patsaat, muistomerkit ja muistolaatat.
Libanonin lippu
Historia
Kautta historian Libanon, tai ainakin se alue jolla valtio sijaitsee, on käyttänyt lippua, joka on kuulunut maata hallinneille: foinikialaisille, mamelukeille ja ottomaaneille.
Galleria (kauppakeskus Espoossa)
thumb|Galleria Leppävaaranraitin varrella. Oikealla terveyskeskus. Galleria on vuonna 1985 valmistunut kauppakeskus Espoon Leppävaarassa. Se sijaitsee Turuntien pohjoispuolella Pohjois-Leppävaarassa. Alakerroksessa on muun muassa marketti, kahvila ja ravintola, toisessa kerroksessa hyvinvointipalveluja tarjoavia yrityksiä, suurimpina kuntosali ja tanssikeskus.
How It Feels to Be Something On
How It Feels To Be Something On on Sunny Day Real Estaten kolmas studioalbumi, joka julkaistiin 8. syyskuuta 1998 Sub Popin kautta.
Berry Good
2014–2015: debyytti Love Letter ja muutoksia kokoonpanoon
23. syyskuuta yhtye julkaisi kolmannen singlensä My First Love. Siihen tuotettiin kaksi musiikkivideota, joista toisella esiintyy näyttelijä Kim Bo-ra. Laulu, joka on säveltäjä Joo Tae-youngin postuumisti julkaistu teos, esitettiin ensimmäisen kerran 20. syyskuuta etukäteen Hallyu Dream Concertissa, ja promootioesitykset alkoivat 22. syyskuuta ohjelmassa The Show.
Huhtasuo (suuralue)
Huhtasuo on Jyväskylän neljäs suuralue. Huhtasuon suuralueeseen kuuluvat Kangasvuoren ja Huhtasuon kaupunginosat sekä eteläinen osa Ankeriasjärven kaupunginosasta. Suuralue on koostuu pääosin 1970-luvulla rakennetuista kerrostaloista, mutta alueella on myös rivi- ja omakotitaloja.
Taimitarha, Sotateknillinen varikko ja sairaala-alueen rakentaminen (1930-luku–1950-luku)
pienoiskuva|180x180px|Kangasvuoren sairaala.|vasen Vuonna 1935 taimitarha aloitti toimintansa silloin vielä asumattomalla Huhtasuon alueella. Taimitarhan viereen avattiin Sotateknillinen varikko vuonna 1944. 1950-luvulla alettiin rakentaa Kangasvuoren psykiatrista sairaalaa, ja vuonna 1958 valmistuivat vanha sairaalarakennus sekä lääkärin ja työntekijöiden asuinrakennukset.
Täydennysrakentamista ja aluekehityshankkeita (1990-luku–2010-luku)
Huhtasuon suuralueelle oli kehittynyt negatiivinen maine ja alueella oli paljon työttömyyttä, joten vuonna 1997 järjestettiin Huhtasuo 2000 -hanke, jolla aluetta pyrittiin kehittämään. Vastaavanlainen hanke oli toteutettu Huhtasuolla jo aiemminkin.
Nigel de Jong
Nigel de Jong (s. 30. marraskuuta 1984 Amsterdam, Alankomaat) on alankomaalainen jalkapalloilija, joka on edustanut seuratasolla muun muassa saksalaista Hamburger SV:tä, englantilaista Manchester Cityä ja italialaista AC Milania.
Huhtasuo (suuralue)
Vuodet 2021–2022
Huhtasuon asuntokannasta kerrostalohuoneistojen osuus oli 85,4% vuonna 2022. 1–2 huoneen asuntojen osuus oli 62,2%. Asuntokannasta vuokra-huoneistoja oli 56,4%.
Musterpyynjärvi
Musterpyynjärvi on matala, erittäin rehevä ja ruskeavetinen järvi Lohjan keskiosassa läntisellä Uudellamaalla. Sen pinta-ala on 51,6 hehtaaria. Etäisyys Lohjan keskustasta on 14 kilometriä pohjoiseen.
Espoon siltaonnettomuus
Sortuminen
Noin 40 Kalasataman peruskoulun kahdeksannen luokan oppilasta ja henkilökunnan jäsentä olivat opetusretkellä, kun silta romahti. Osa oppilaista ehti jo ylittää sillan ennen kuin se sortui ja noin 27 oppilasta sekä yksi opettaja putosivat noin viiden metrin matkan sortuneiden vanerilevyjen päälle. Jotkut oppilaat kertoivat kuulleensa sillasta epämääräisiä ääniä ja sitten loukkaantuneiden oppilaiden itkua ja huutoa.
Sarkkinen (järvi)
Maantiede
Sarkkinen (81.057.1.066) kuuluu Mankinjoen valuma-alueeseen (81.057), joka on kolmannen jakovaiheen vesistö Suomenlahden rannikkoalueella (81). Sarkkinen on Mankinjoen valuma-alueen koillisia vakavesiä.
Olesno (kunta Opolen voivodikunnassa)
Kylät Olesnon kunnassa ovat Bodzanowice, Borki Małe, Borki Wielkie, Boroszów, Broniec, Grodzisko, Kolonia Łomnicka, Kucoby, Leśna, Łomnica, Łowoszów, Sowczyce, Stare Olesno, Świercze, Wachowice, Wachów, Wojciechów sekä Wysoka. Olesnon kunnan alueen läpi kulkevat valtatie 11 ja voivodikunnan tiet 487, 494 sekä 901. Se rajautuu Ciasnan, Dobrodzieńin, Gorzów Śląskin, Kluczborkin, Krzepicen, Lasowice Wielkien, Przystajńin, Radłówin ja Zębowicen kuntiin. Olesnon pinta-alasta noin 49 prosenttia on maatalousmaata ja noin 43 prosenttia metsää.
Espoon siltaonnettomuus
Reaktioita
Suomen tasavallan presidentti Sauli Niinistö ilmoitti Twitterissä pitävänsä tapahtumia pysäyttävänä ja kertoi, että tuen ja avun antaminen on tärkeää. Pääministeri Sanna Marin piti Espoon tapahtumaa järkyttävänä.
Kansallinen Kokoomus
Aate ja arvot
Puolueen aatemaailmassa ovat säilyneet konservatismille ja liberalismille yhteiset asiat, kuten länsimainen demokraattinen valtio- ja yhteiskuntajärjestys, kansalaisten perusoikeudet sekä vapaa markkinatalous. Konservatiiveille tärkeissä asioissa ja arvoissa, jotka poikkeavat liberalismista, kokoomus on valinnut yksinomaan liberaalin näkemyksen. Erityisesti pakolaiskysymyksissä sekä ympäristökysymysten omistusoikeudellisissa linjoissa kokoomuksen politiikka on muistuttanut enemmän vasemmistoliberalismia ja sosialismia kuin porvarillisuutta. 2010-luvulta lähtien jännitteet konservatiivien ja liberaalien välillä ovat kasvaneet.
Kokoomuksen perustaminen ja alkuvuodet (1918–1945)
Kokoomuksen sisällä lapuanliikkeelle oli myös ymmärrystä, mikä jakoi puoletta jyrkkiin ja maltillisiin. Uusi Suomi oli jyrkkien omistuksessa ja tunnustautui marxilaisvastaiseksi ja puolustusystävälliseksi konservatismin kannattajiksi. Myös Vaasa-lehti tuki julkisesti Lapuan liikkeen toimia. Kokoomus suhtautui parlamentarismiin myönteisesti ja osa kokoomuslaisista vastusti liikkeen väkivaltaisuuksia ja laittomuuksia. Puolue solmi IKL:n kanssa vaaliliiton ja teki eduskunnassa välikysymyksen SDP:n lakkauttamisesta, mutta tuloksena oli ennätyksellisen huono vaalitulos. Vaalitappion jälkeen puheenjohtajaksi tuli maltillista siipeä edustava Paasikivi, joka teki selvän pesäeron IKL:een.
Liberalisoituminen maailmansodan jälkeen (1945–1995)
Vuonna 1957 kokoomus hyväksyi uuden periaateohjelman, joka oli laadittu dynaamisen konservatismin ajatusten mukaisesti. Puolue vähensi konservatiivisia painotuksia ja omaksui liberaalimman suuntauksen. Aatteellisena pohjana oli kuitenkin vielä selkeästi konservatismi. Ohjelman keskeinen sisältö oli halu seurata yhteiskunnassa tapahtuvaa muutosta. Vuoden 1970 periaateohjelmassa puolueen linjaa kehitettiin kohti individualismia ja yksilökeskeisyys tuli mukaan kokoomuksen ohjelmaan vuonna 1981. Jyrki Jokisen väitöstutkimuksen mukaan Kansallinen Kokoomus kehittyi löyhästä vaalipuolueesta kiinteäksi puoluejärjestöksi vasta 1970-luvulla.
Kokoomus hallituspaitsiossa (1966–1987)
Vuonna 1988 kokoomuksen puoluevaltuusto hyväksyi yksinomaa liberaalin tavoiteohjelman, jonka tavoite oli yksilöllisyydelle ja tasa-arvoisuudelle perustuva yhteiskunta. Liberalistisesta yksilönvapauskäsityksessä mentiin sosiaaliliberalismin suuntaan asettamalla yksilönvapauden rajoitukseksi elinympäristön muuttaminen oikeaan suuntaan, jolla tarkoitettiin ympäristönsuojelua, yhteiskuvastuuta ja sosiaalista osaamista. Puolue ei enää asettanut Suomea tai suomalaisia ensisijaiseen asemaan, jolloin liberaalista ihanteesta tuli ainoastaan maailmanlaajuista. Puolueen ohjelmaan sisältyi myös ajatus, ettei Suomi kantanut "riittävää vastuuta maailman pakolaisongelmasta".
Sinivihreä ja kansainvälistyvä puolue (1995–)
Kokoomuksen puoluekokous valitsi 5. kesäkuuta 2004 puolueen uudeksi puheenjohtajaksi Jyrki Kataisen. Kataisen kaudella kokoomus nousi Suomen suurimmaksi puolueeksi vuoden 2007 eduskuntavaaleissa, kunnallisvaaleissaa 2008, europarlamenttivaaleissa 2009 sekä eduskuntavaaliessa 2011. Vuodesta 2007 kokoomus oli hallituksessa ja vuodet 2011–2015 pääministeripuolueena Jyrki Kataisen johtamassa hallituksessa. Kataisen kaudella kokoomus alkoi korostamaan "järkivihreää" ilmasto- ja energiapolitikkaa. Merikukka Forsiuksen loikatessa kokoomukseen marraskuussa 2010, puolueesta tuli ensimmäistä kertaa eduskunnan suurin puolue. Vuoden 2012 presidentinvaaleissa kokoomuksen entinen puheenjohtaja Sauli Niinistö valittiin presidentiksi.Katainen luopui kymmenen vuoden jälkeen kokoomuksen puheenjohtajuudesta ja samalla pääministeriydestä vuonna 2014. Kesäkuussa Lahden puoluekokouksessa uudeksi puheenjohtajaksi ja samlla pääministeriksi valittiin Alexander Stubb. Kataisen ja Stubbin kausilla hallitus leikkasi voimakkaasti koulutusmenoja ja leikkauslinja jatkui myös keskustan johtamassa Sipilän hallituksessa. Vuoden 2015 eduskuntavaaleissa kokoomus putosi kolmanneksi suurimmaksi eduskuntapuolueeksi. Vuonna 2015 liikkeelle lähteneessä Sote-uudistuksessa puolue vaati kansalaisen valinnanvapautta siten, että sote-alalla olisi myös yksityistä palveluntarjontaa. Stubbin kautta kokoomuksen johdossa arvosteltiin epäonnistuneeksi. Hävittyjen vaalien lisäksi Stubb haastoi kokoomuseliittiä arvostelemalla työmarkkinajärjestelmää.
Sosiaalipolitiikka
Puolue haluaa lyhentää ansiosidonnaisten tukien myöntämisen nykyisestä jopa 500 päivästä 200 päivään. Lisäksi Kokoomuksen tavoitteena on tiukentaa ansiosidonnaisen tuen myöntämistä niin, että sitä saisi vasta 12 kuukauden työnteon jälkeen. Kokoomus haluaisi poistaa työttömyystuen maksun ensimmäiseltä seitsemältä työttömyyspäivältä. Kokoomus oli Sipilän hallituksessa ottamassa käyttöön paljon kritisoitua aktiivimallia, jonka Marinin hallitus toteutti myöhemmin muutoksilla.
Kokoomuksen 2020 periaateohjelmassa kannatetaan mielenterveyspalvelujen terapiatakuuta.
Ulko- ja turvallisuuspolitiikka
Kokoomus painottaa, että kehitysyhteistyön tulee lähteä kumppanimaan tarpeista, mutta se ei saa rakentua pelkän hyväntekeväisyyden varaan. Kokoomuksen mielestä riippuvuus vanhakantaisesta kehitysavusta voi jopa hidastaa kohdemaan yhteiskunnallista kehitysta. Kokoomus katsoo, että Suomen kannattaa keskittyä työhön, joka edistää rauhaa, vakautta, korruption kitkemistä, ilmastotoimia, yksityissektorin vahvistamista ja muita yhteisiä tavoitteita. Naisten aseman edistämisen tulee olla erityisen huomion kohteena.
Piirijärjestöt
Kokoomus toimii kunkin vaalipiirin alueella omana järjestönään. Piirijärjestöt muodostuvat alueen jäsenyhdistyksistä ja kunnallisjärjestöistä. Tämän lisäksi kokoomusnaisilla ja kokoomusnuorilla on omat piirijärjestönsä.
Läheisjärjestöt
Kokoomuksella on puolueeseen varsinaisesti kuulumattomina läheisjärjestöinä Kansallinen Lastenliitto, Kansallinen senioriliitto, Kansallinen Sivistysliitto, Kansalliset Maahanmuuttajat, Naiset Yhdessä, Kansallinen Kulttuuriliitto, MC Kokoomus, Porvarillisen Työn Arkisto, Ajatuspaja Toivo ja Kansallinen Sateenkaariryhmä.
Jäsenet
pienoiskuva|Kokoomuksen kannatus eduskuntavaaleissa vuosina 1919–2011. Vuonna 2005 kokoomus oli kaikista puolueista kolmanneksi naisvaltaisin ja suurista puolueista kaikkein naisvaltaisin 46 prosentin naisosuudella kun SDP:ssä ja keskustassa 40 prosenttia oli naisia. Vuonna 2008 kokoomus, vihreät ja perussuomalaiset olivat ainoat puolueet joiden jäsenmäärä kasvoi. Kunnallisalan kehittämissäätiön vuonna 2017 julkaisemassa tutkimuksessa kokoomuksen jäsenten keski-ikä oli 55,6 vuotta, joista yli 60 prosenttia miehiä ja yli puolet asui Etelä-Suomessa. Suurin osa jäsenistöstä on työssäkäyviä, mutta yli 30 prosenttia eläkkeellä. Selvästi yli puolet työssäkäyvistä on ylempiä toimihenkilöitä ja neljäsosa yrittäjiä. Kokoomusjäsenten kotitalouksien mediaanitulo oli 4 400 euroa kuukaudessa. Korkeiden tulojen lisäksi kokoomusjäsenissä korostui korkea koulutustaso, sillä lähes puolella oli ylempi korkeakoulututkinto ja viidellä prosentilla lisensiaatin tai tohtorin tutkinto.